கேள்வி: பரிப்பெருமாள் குறித்து விரிவாக சொல்லுங்கள்.
பதில்: திருக்குறள் பழைய உரைகள் பதின்மரில் பரிப்பெருமாளும் ஒருவர். மணக்குடவர் (திருக்குறள் உரையாசிரியர்) திருக்குறள் வைப்புமுறையை இவர் அப்படியே பின்பற்றியதோடு அவரது உரையை அப்படியே எழுதிவிட்டு மேலும் விளக்கம் எழுதுகிறார். *காலம் 13ஆம் நூற்றாண்டு. இவரது உரை அமைதி - எடுத்துக்காட்டு :அரசன் தன்னைச் சூழ்ச்சியால் கொல்ல நினைப்பாரைத் தானும் சூழ்ச்சியால் கொல்ல வல்லவன் ஆதல்; காரியம் எண்ண வல்லார் தனக்குக் கண்ணாக ஒழுகலான் என்றவாறு. – இது மணக்குடவர் உரை. இந்த உரையை அப்படியே எழுதிய பின்னர் மேலும் விளக்குகிறார். :பகைவர் சூழ்ச்சியால் தேற்றாமையால் அவரைத் தோள்வலியால் கோடல் அரிதாம். ஆகலான் சூழ்வார் கண்ணாக ஒழுகவேண்டும் என்றது. -இது பரிப்பெருமாள் விளக்கம். இதன் குறள் சூழ்வார்கண் ணாக ஒழுகலான் மன்னவன் சூழ்வாரைச் சூழ்ந்து கொளல். - குறள் 445